stanford-oval/wikipedia huggingface dataset:
Al-Batinan pohjoinen kuvernementti

| Al-Batinan pohjoinen kuvernementti محافظة شمال الباطنة |
| --- | --- |

 Al-Batinan pohjoisen ja eteläisen kuvernementtin sijainti Omanin sulttaanikunnassa.
 Koordinaatit: 24.342°N, 56.730°E 
Valtio:  Omanin sulttaanikunta
Wilayat (aluehallinnon 2. taso):  Sohar, Shinas, Liwa, Saham, Al Khaburah, As Suwayq
Perustettu:  2011
Hallinto:  
 – hallinnollinen keskus:  Sohar
Pinta-ala  ():  7 899,33 km²
Väkiluku (5/2015):  681 333
Lyhenteet:  
 – ISO 3166:  OM-BN (epävirallinen tunnus, koko Al-Batinan ISO-tunnus: OM-BA)
Al-Batinan pohjoinen kuvernementti (arab. محافظة شمال الباطنة‎) on yksi Omanin yhdestätoista kuvernementiksi (muḥāfaẓah) kutsutusta aluehallinnon ylemmän tason hallintoalueesta. Se muodostettiin lokakuussa 2011 jakamalla aiempi Al-Batinan hallinnollinen alue kahteen osaan. Hallinnollinen keskus on Soharin  satamakaupunki Omaninlahden rannalla, joka on myös kuvernementin väkirikkain kaupunki (129 759 as., väestönlaskenta 2010).
Kuvernementin pinta-ala on 7 899 neliökilometriä. Kuvernementti muodostuu maan pohjoisosan Hajarvuoriston pohjoisrinteistä ja niiden pohjoispuolisesta, merta kohti laskeutuvasta Batinan rannikkotasangosta. Osa alueesta on hiekka-, sora- tai kallioaavikkoa, mutta paikoin vuoristossa, jokiuomien eli wadien varsilla ja rannikkokaistaleella on myös runsaamman kasvillisuuden alueita.
Kuvernementti rajautuu pohjoisessa Yhdistyneisiin arabiemiirikuntiin ja Omaninlahteen, idässä Al-Batinan eteläiseen, etelässä Al-Zahiran, sekä lännessä Al-Buraimin kuvernementtiin.
Toukokuussa 2015 kuvernementissa kirjattiin asuvan 681 333 henkeä, joista omanilaisia oli 461 859 ja  ulkomaalaisia 219 474 (ekspatriootit, eli lähinnä vierastyöläisiä).
Piirikuntataso

Aluehallinnon alemmalla, eli toisella tasolla kuvernementti jakautuu kuuteen wilayatiin: al-Khaburah (al-Khabourah), Liwa, Saham, Shinas, Sohar  ja as-Suwaiq.
| Wilayan nimi | Arabiaksi+ transl>  | Pinta-ala km2 | Väkiluku (VL 7> 12.2003) | Väkiluku (VL 12> 12.2010) | Väkiluku 2013 | Omanilaisia  % (2013) |
| --- | --- | --- | --- | --- | --- | --- |
| al-Khaburah | الخابورة, Al-Khābūrah [Al Khaboura] | &&&&&&&&&&&01561.0300001 561,03 | &&&&&&&&&&046652.&&&&0046 652 | &&&&&&&&&&052294.&&&&0052 294 | &&&&&&&&&&063415.&&&&0063 415 | &&&&&&&&&&&&&081.070000081,7 |
| Liwa | لوى, Liwa | &&&&&&&&&&&&0740.0390000740,39 | &&&&&&&&&&025777.&&&&0025 777 | &&&&&&&&&&034001.&&&&0034 001 | &&&&&&&&&&039232.&&&&0039 232 | &&&&&&&&&&&&&072.&&&&0072,0 |
| Saham | صحم, Ṣaḥam | &&&&&&&&&&&01494.08900001 494,89 | &&&&&&&&&&085010.&&&&0085 010 | &&&&&&&&&&093438.&&&&0093 438 | &&&&&&&&&0130663.&&&&00130 663 | &&&&&&&&&&&&&069.080000069,8 |
| Shinas | شناص, Shināṣ | &&&&&&&&&&&01070.04200001 070,42 | &&&&&&&&&&046091.&&&&0046 091 | &&&&&&&&&&052132.&&&&0052 132 | &&&&&&&&&&062995.&&&&0062 995 | &&&&&&&&&&&&&077.090000077,9 |
| Sohar | صحار, Ṣuḥār [Sohar] | &&&&&&&&&&&02025.03700002 025,37 | &&&&&&&&&0104311.&&&&00104 311 | &&&&&&&&&0140006.&&&&00140 006 | &&&&&&&&&0196340.&&&&00196 340 | &&&&&&&&&&&&&052.030000052,3 |
| as-Suwaiq | السويق, As-Suwaīq | &&&&&&&&&&&01007.02300001 007,23 | &&&&&&&&&0101122.&&&&00101 122 | &&&&&&&&&0111711.&&&&00111 711 | &&&&&&&&&0145929.&&&&00145 929 | &&&&&&&&&&&&&072.060000072,6 |
Soharin linna.
Soharin satama-alueen öljysäiliöitä.
Satamanostureita.
Rantanäkymä, Shinas.
Pikkukauppoja, Shinas.
Kuivuuteen kuolleet viljelmän palmut, Shinas (2012).
Aiheesta muualla

North and South Al Batinah Governorate (Arkistoitu – Internet Archive) (englanniksi) (omantourism.gov.om)
Geography, History and Culture (englanniksi) (omanpocketguide.com)
Al Batinah Governorate (Arkistoitu – Internet Archive) (englanniksi) (omanvisitors.com)
Omanin kuvernementit
ad-Dakhiliyya
al-Batinan eteläinen
al-Batinan pohjoinen
aš-Šarqiyyan eteläinen
aš-Šarqiyyan pohjoinen
al-Wusta
al-Zahira
Dhofar
Masqat
Musandam
Aila Lauha

Professori Aila Lauha vuonna 2018
Aila Marjatta Lauha (o.s. Koivisto, s. 16. syyskuuta 1951 Oulu) on suomalainen kirkkohistorioitsija ja professori (emerita).
Elämä ja ura

Aila Lauhan isä oli Sallan kirkkoherra, kansanedustaja Risto Erkki Koivisto (1908–1972) ja äiti opettaja Hilkka Tellervo Koivisto o.s. Lamminaho (1908–1989). Hän kirjoitti ylioppilaaksi Oulun Normaalilyseosta 1970 ja opiskeli Helsingin yliopistossa teologiaa sekä historiaa. Lauha valmistui teologian maisteriksi 1975, filosofian maisteriksi 1986 ja teologian lisensiaatiksi 1987. Hän väitteli teologian tohtoriksi 1990 kirkkohistorian alalta; väitöskirja käsitteli Suomen evankelis-luterilaisen kirkon ulkosuhteita ja ekumeenisia yhteyksiä 1917–1922.
Lauha on työskennellyt Helsingin yliopistossa vuodesta 1975 lähtien, aluksi hallinto- ja suunnittelutehtävissä, sittemmin tutkijana ja opettajana: Suomen ja Skandinavian kirkkohistorian dosentti 1991, kirkkohistorian professori 1997-2019, opetusalana uusimman ajan kirkkohistoria.
Lauha toimi Teologisen tiedekunnan dekaanina kymmenen vuotta (2004–2013) ja sitä ennen varadekaanina ja laitosjohtajana. Hän oli teologisen tiedekunnan promoottori 2017.
Puoliso vuodesta 1979 dosentti Risto Sakari Lauha (s. 1943). Heillä on kaksi poikaa.
Tieteellinen toiminta

Aila Lauhan tutkimustyön painopisteinä ovat uskonto ja politiikka, kirkkojenväliset yhteyspyrkimykset 1800-ja 1900-luvulla, kirkot ja nationalismi, kirkot ja kylmä sota, Pohjolan kirkkohistoria toisen maailmansodan jälkeen sekä suomalainen teologianhistoria 1900-luvulla. Hänen oma julkaisutoimintansa keskittyy näihin teemoihin.
Lauha on tehnyt tutkimustyötä Saksassa Alexander von Humboldt -stipendiaattina (1991–1992 ja 2015). Hän on johtanut viiden maan yhteistä EU-projektia Churches and European Intergration sekä Suomen Akatemian rahoittamaa projektia The Ecumenical Movement and the Cold War Politics. Vuonna 2011 suoritetussa Helsingin yliopiston tutkimuksen arvioinnissa hänen johtamansa ryhmä Contemporary European Church History oli yksi palkituista yksiköistä. Lauha on itse arvioinut tutkimusta ja koulutusta sekä tutkimushankkeita Suomessa, Ruotsissa, Norjassa, Virossa, Irlannissa, Itävallassa ja Islannissa. Hän toimii teologisen alan suurimman väitöskirjapalkinnon, Martin Lautenschläger -palkinnon arvioitsijana (aiemmin Templetonin säätiön palkinto) ja on ollut asiantuntijana professorin virkoja täytettäessä Suomessa ja Pohjoismaissa.
Lauhan ohjauksessa on valmistunut yli 100 pro gradu -työtä ja lähes 20 väitöskirjaa.
Lauha on Suomalaisen Tiedeakatemian jäsen. Hän on ollut Suomen Akatemian Kulttuurin ja yhteiskunnan tutkimuksen toimikunnan jäsen yhteensä 12 vuotta (1998–2003 ja 2010–2015, puheenjohtajana 2010–2012). Vuosina 2002–2003 hän oli Humanistisen alan pohjoismaisen yhteistyöelimen NOS-H:n puheenjohtaja. Lauha on toiminut useissa kansainvälisissä järjestöissä ja toimituskunnissa: esim. Studia Theologica. Scandinavian Journal of Theology, Commission Internationale d'Histoire et d'Etudes du Christianisme (CIHEC), Kirchliche Zeitgeschichte 2001-, Cuadernos de Estudios Gallegos (Journal of the Spanish National Research Council, CSIC) 2014-2019.
Helsingin yliopistossa hänen luottamustehtäviinsä on kuulunut mm. tieteellisen neuvoston jäsenyys 2001–2003, Yhteistoimintaneuvoston jäsenyys 1995–2003, Yliopistokollegion puheenjohtajuus 2007–2009 ja yliopiston ensimmäisen uusimuotoisen hallituksen hallitustunnustelijan tehtävät vuonna 2009. Vuosina 2007–2009 hän oli Keskustakampuksen neuvottelukunnan puheenjohtaja, ja vuosina 2012–2014 hän toimi Kansalliskirjaston johtokunnan puheenjohtajana.
Yhteiskunnallinen toiminta

Lauha on käynyt valtakunnallisen maanpuolustuskurssin 176/2007.
Hän on ollut aktiivinen ammattiyhdistystoiminnassa ja toiminut luottamusmiehenä (Assistenttiyhdistys, Professoriliitto). Hän oli Professoriliiton valtuuston jäsen 2001–2010 ja Professoriliiton Helsingin yliopiston osaston johtokunnan jäsenen 1999–2009 sekä Suomen Saksan Instituutin Säätiön valtuuskunnan jäsen 2000–2016. Ylioppilastutkintolautakunnan apujäsen (sensori) hän oli 1993–2014.
Hän oli Pohjois-Pohjalaisen osakunnan inspehtori vuosina 2012-2019 sekä Teologian ylioppilaiden tiedekuntayhdistyksen kuraattori 1980 ja 1986–87 ja inspehtori 2000–2012. Teologian ylioppilaiden tiedekuntayhdistyksen kunniajäseneksi hänet nimettiin vuonna 2014.
Kirkkojenvälisen ja ekumeenisen toiminnan alalla Lauhan luottamustehtäviin ovat kuuluneet Conference of European Churches- järjestön hallintoneuvoston jäsenyys 2013–2018 ja Church and Society Commission johtokunnan jäsenyys 2010–2013.
Kunnianosoitukset

Suomen Leijonan komentajamerkki (SL K) 2016, Tiedeyhteisön palvelusvuosiansiomerkki 2013, Lundin yliopiston kunniatohtori 2011, Helsingin yliopiston hopeinen mitali 2011, Suomen Valkoisen Ruusun I luokan ritarimerkki (SVR R I) 2002, Helsingin yliopiston Maikki Friberg -tasa-arvopalkinto 1998.
Julkaisut

https://tuhat.helsinki.fi/portal/en/persons/aila-lauha(9c0fae81-825b-4c39-af66-35b971eed83f)/publications.html?ordering=researchOutputOrderByPublicationYear&page=5&descending=true
Aiheesta muualla

Kuka kukin on 2015
Alfred Hitchcock esittää

| Alfred Hitchcock esittää> Alfred Hitchcock Presents |
| --- | --- |
 Alfred Hitchcock sarjansa lavasteissa.
Tyyli:  Draama, Antologia
Kestoaika:  n. 26 minuuttia
Luoja(t):  Alfred Hitchcock
Pääosissa:  Alfred Hitchcock (esittelijä)
Alkuperämaa:   Yhdysvallat
Alkuperäiskieli:  englanti
Verkko:   CBS, NBC  Nelonen
Esitetty:  2. lokakuuta 1955 – 26. kesäkuuta 1962
Tuotantokausia:  7
Jaksoja:  268
Tunnuskappale:  Marionetin hautajaismarssi
Tuotanto
Tuottaja(t):  Joan Harrison
Vastaava(t) tuottaja(t):  Alfred Hitchcock
Tuotantoyhtiö(t):  Revue Studios
Seuraaja:  The Alfred Hitchcock Hour
Palkinnot
Voitetut:  Golden Globe
Aiheesta muualla
IMDb 
Alfred Hitchcock esittää (tai Hitchcock esittää) (engl. Alfred Hitchcock Presents) on antologiamuotoinen televisiosarja, jonka isäntänä toimi Alfred Hitchcock. Sarja sisältää draamaa ja jännitystä. Ohjelman ensiesitys oli 2. lokakuuta 1955, jolloin Hitchcock oli ohjannut elokuvia jo yli 30 vuotta. Sarja päättyi 1962, jolloin sitä oli esitetty 268 osaa. Hitchcock ohjasi sarjaan vain 17 jaksoa.
Suomessa sarjaa on esittänyt Nelonen vuosina 2006-2007 myöhäisillassa.
Sarjan tunnusmusiikkina oli Charles Gounod’n Marionetin hautajaismarssi. Alkutunnuksessa siluettina näkyvä Hitchcock astelee itseään esittävän karikatyyrin eteen.
DVD-julkaisut

Suomessa sarjasta on julkaistu kaksi ensimmäistä tuotantokautta DVD:llä.
Aiheesta muualla

Alfred Hitchcock esittää Internet Movie Databasessa (englanniksi)
Aleksanteri Ahola

| Aleksanteri Ahola> Henkilötiedot |
| --- | --- |
Koko nimi:  Aleksanteri Ahola
Syntynyt: 26. helmikuuta 1995 (ikä 29)
Kansalaisuus:   Suomi
Koripalloilija
Pelipaikka:  Takamies
Pituus:  185 cm
Paino:  82 kg
Pelaajaura
Seurajoukkueet
2015–:  Lahti Basketball
Aleksanteri Ahola (s. 26. helmikuuta 1995) on suomalainen koripalloilija, pelipaikaltaan takamies. Hän on edustanut koko aikuisuransa Lahti Basketballia.
Pelaajaura

Namika Lahden kasvatti Ahola edusti kasvattajaseuraansa B-poikien SM-sarjassa kaudella 2010–2011 ja A-poikien SM-sarjassa vuosina 2011–2014. Hän pelasi ensimmäisen kautensa miesten sarjoissa kaudella 2015–2016 edustaen vasta perustettua Lahti Basketballia M1DB:ssä. Lahti Basketball voitti kauden päätteeksi sarjan mestaruuden ja nousi toiseksi korkeimmalle sarjatasolle M1DA:han, missä Ahola pelasi yhtenä joukkueen runkopelaajista seuraavat kolme kautta. Keväällä 2019 Lahti Basketball nousi Korisliigaan, ja kesällä Ahola teki seuran kanssa kaksivuotisen jatkosopimuksen. Korisliiga-debyyttikautensa parhaan ottelun Ahola pelasi 23. lokakuuta 2019 Uraa vastaan kirjattuaan 12 pistettä, kuusi levypalloa, neljä korisyöttöä ja neljä pallonriistoa, jotka kaikki olivat hänen kauden parhaat lukemansa.
Aiheesta muualla

Aleksanteri Ahola Basketball Player Profile eurobasket.com (englanniksi)
Jeremiah Clarke

Jeremiah Clarke (1674 – 16. heinäkuuta 1707) oli englantilainen säveltäjä. Hänet tunnetaan parhaiten kosketinsoitinkappaleestaan Trumpet Voluntarysta.
Clarke syntyi luultavasti Lontoossa. Hän oli John Blowin oppilas. Clarkesta tuli myöhemmin urkuri Chapel Royalissa. Hän teki itsemurhan vuonna 1707.
Jeremiah Brandreth

Brandrethin irti leikattu pää. Kuva noin vuodelta 1817.
Jeremiah Brandreth (1785–1817) oli englantilainen kapinallinen. Hän oli yhdessä rikoskumppaniensa kanssa viimeinen Britanniassa teloitettu rikollinen, jonka kaula katkaistiin kirveellä.
Brandreth syntyi Nottinghamin Wilfordissa vuonna 1790. Hänestä tuli sukantekijä, joka eli Sutton-in-Ashfieldissä vaimon ja kolmen lapsen kanssa. Vuonna 1811 hän ilmeisesti osallistui luddiittien toimintaan. Vuonna 1817 radikaalit kapinalliset suunnittelivat väkivaltaista kapinaa ja Brandreth kutsuttiin mukaan. Hän johti 300 miehen joukkiota Nottinghamissa aseistatuneena pistoolilla ja keihäällä. Hän ei saanut niin monia seuraajia kuin oli luullut, eikä virkavallalla ollut vaikeuksia hajottaa mielenosoitusta. 35 mielenosoittajaa pidätettiin ja heitä syytettiin maanpetoksesta. Kolme tuomittiin kuolemaan ja 11 elinkautiseen vankeuteen. Jeremiah Brandreth, Isaac Ludlam ja William Turner tuomittiin vedettäväksi hirttopaikalle, hirtettäviksi ja paloiteltaviksi. He olivat viimeiset, joiden kaula katkaistiin kirveellä. Saman kapinaliikkeen jäseniä teloitettiin Lontoossa vuonna 1820, mutta siellä kaulan katkaisuun käytettiin kirurgin veistä.
Lauta, jonka päällä Brandrethin kaula katkaistiin, on Derbyn kaupunginmuseon kokoelmissa.
Tuomio ”vedetään, hirtetään ja paloitellaan” sisälsi nöyryyttävän kuljetuksen hevosten vetämänä. Hirttäminen tehtiin muuten tavalliseen tapaan, mutta viimeinen pudotus jätettiin pois, jotta vangin niska ei katkeaisi vaan hän olisi elossa seuraavassa vaiheessa. Siinä hänen sukuelimensä leikattiin irti, vatsa viillettiin auki, sisälmykset vedettiin esille ja viimeiseksi katkaistiin kaula ja ruumis paloiteltiin neljään osan. Nämä osat kiehautettiin, etteivät ne mätänisi liian nopeasti, ja ripustettiin nähtäväksi kaupunginporteille varoituksena muille pahantekijöille. Kuolema seurasi jossakin vaiheessa joko kuristumisesta, verenhukasta tai šokista. Brandrethia ja hänen rikoskumppaneitaan hirtettiin poikkeuksellisesti puolen tunnin ajan, joten he olivat jo kuolleita, kun kaulat katkaistiin.
John Hadley

John Hadley
John Hadley (16. huhtikuuta 1682 – 14. helmikuuta 1744) oli englantilainen matemaatikko ja oktantin keksijä.
John Hadley syntyi Bloomsburyssa, Lontoossa. Hänen isänsä George Hadley oli lakimies ja harrastelijameteorologi, joka tunnetaan ehdotuksestaan pasaatituulten syntymekanismista. John Hadleystä tuli Royal Societyn jäsen vuonna 1717 ja myöhemmin sen varapresidentti.
Oktanttia käytetään tähtitieteellisessä navigoinnissa leveysasteen määrittämiseen auringon tai muiden taivaankappaleiden korkeusaseman avulla. Oktantissa kahden kohteen, esimerkiksi tähden ja horisontin, kuvat siirretään vierekkäin peilien avulla, ja asteikolta voidaan lukea niiden välinen kulma. Kun tunnetaan esimerkiksi auringon asema ja mittausajankohta, voidaan taulukoista lukea leveysaste, jolla mittaus on tehty. Hadley keksi laitteen noin vuonna 1730. Tuohon aikaan oli merenkulun kehittyessä syntynyt tarve parantaa paikannusta. Oktantin kehitti samoihin aikoihin myös amerikkalainen Thomas Godfrey.
Hadley kehitti myös tapoja tehdä asfäärinen linssi ja paraboloidisia objektiivipeilejä peilikaukoputkelle. Vuonna 1721 hän esitteli Royal Societylle ensimmäisen paraboloidisen peilikaukoputken. Tämä 150 mm peilillä varustettu kaukoputki on edistyksellinen verrattaessa nykyisiinkin teleskooppeihin. Hän teki myös keskisesti rakennetun kaksipeilikaukoputken tarkasti hiotuilla peileillä.
Hadleyn mukaan on nimetty Kuussa sijaitseva vuori Mons Hadley ja laakso Rima Hadley.
Aiheesta muualla

Biography from the School of Mathematics and Statistics at the University of St Andrews, Scotland
Jeremiah Denton

| Jeremiah Denton |
| --- | --- |

Alabaman vanhempi senaattori
 3. tammikuuta 1981 – 3. tammikuuta 1987  
Edeltäjä:  Donald Stewart
Seuraaja:  Richard Shelby
Henkilötiedot
Syntynyt: 15. heinäkuuta 1924 Mobile, Alabama
Kuollut: 28. maaliskuuta 2014 (89 vuotta) Virginia Beach, Virginia
Tiedot
Puolue:  Republikaanit
Jeremiah Andrew Denton Jr. (15. heinäkuuta 1924 Mobile, Alabama – 28. maaliskuuta 2014 Virginia Beach, Virginia) oli yhdysvaltalainen laivaston lippueamiraali ja republikaanisen puolueen senaattori.
Denton valmistui Yhdysvaltain laivastoakatemiasta vuonna 1946. Palvellessaan Vietnamin sodassa hän istui pohjoisvietnamilaisten sotavankina yhteensä kahdeksan vuoden ajan vuosina 1965–1973. Hän selvisi kidutuksesta sekä huonoista oloista ja sai sittemmin Navy Crossin.
Denton istui vuosina 1981–1987 Yhdysvaltain senaatin jäsenenä Alabamasta.
All India Majlis-e-Ittehadul Muslimeen

| All India Majlis-e-Ittehadul Muslimeen |
| --- | --- |
  
  
  
Perustettu:  12. marraskuuta 1927
Puheenjohtaja:  Asaduddin Owaisi
Ideologia:  konservatismi islamilainen nationalismi talousliberalismi
Poliittinen kirjo:  keskusta-oikeisto, oikeisto
Äänenkannattaja:  Indian Etemaad
Lok Sabha:  2 / 543
Rajya Sabha:  0 / 245
Kotisivu:  www.aimim.org
Infobox OKNimi-testi OK: 
All India Majlis-e-Ittehadul Muslimeen (lyh. AIMIM) on intialainen poliittinen puolue. Se perustettiin 12. marraskuuta 1927 Hyderabadissa järjestetyssä kokouksessa, jossa sille annettiin nimeksi Ittehad Bainal Muslimeen. Puolueen tarkoituksena oli edistää muslimien sosioekonomista ja koulutuksellista asemaa. Kun Hyderabadin valtion liitettiin Intiaan vuonna 1948 puolue lakkasi väliaikaisesti olemasta. Puolueesta tuli vuonna 1960 Hyderabadin kaupunginvaltuuston pääoppositiopuolue. Kaupungin ulkopuolella puolueen merkitys on ollut vähäisempi ja se on saanut vain muutamia paikkoja osavaltioiden lainsäädäntöelimiin ja Lok Sabhaan.
Lok Sabhaan puolue pääsi ensimmäistä kertaa vuonna 1984, jolloin sen silloinen puheenjohtaja Sultan Salahuddin Owaisi tuli valituksi Hyderabadin vaalipiiristä. Puolue on siitä lähtien onnistunut pitämään kyseisen vaalipiirin hallussaan. Salahuddin Owaisin kuoltua vuonna 2004 puolueen seuraavaksi ja nykyiseksi puheenjohtajaksi valittiin Asaduddin Owaisi. Vuoden 2019 parlamenttivaaleissa Asaduddin valittiin neljännelle kaudelleen edustamaan Hyderabadia. Hänen johdollaan puolueen suosio on lisääntynyt Intian muslimien keskuudessa ja se on onnistunut laajentumaan ydinalueensa Hyderabadin ulkopuolelle. Biharin osavaltiovaaleissa 2019 puolue voitti yhden paikan Kishanganjin vaalipiirissä. Puolueen kasvavan suosion syyksi on myös esitetty muslimien pettymystä, heidän aikaisemmin suosimiinsa, sekulaareihin ja alueellisiin puolueisiin. Osana yritystään saada yhteys nuoriin AIMIM tuli ensimmäiseksi puolueeksi, joka avasi virallisen TikTok-kanavan.
Alhonen

Alhonen on sukunimi, joka on muun muassa seuraavilla suomalaisilla henkilöillä:
Onni Alhonen (1897–1930), taidemaalari
Pauli Alhonen (1932–2011), keilaaja ja pesäpalloilija
Pentti Alhonen (1939–2017), ympäristögeologi, mikropaleontologi ja limnologi
Säde Mantere-Alhonen (1940–2014), mikrobiologi ja maitoteknologi
| --- | --- |
: Tällä täsmennyssivulla luetellaan henkilöitä, joilla on sama sukunimi.
Aladdin (vuoden 2019 elokuva)

| Aladdin |
| --- | --- |

Ohjaaja:  Guy Ritchie
Käsikirjoittaja:   John August  Guy Ritchie 
Perustuu:  Ron Clementsin ja John Muskerin elokuvaan Aladdin sekä tarinaan Aladdin ja taikalamppu Tuhannen ja yhden yön tarinoista
Tuottaja:   Dan Lin  Jonathan Eirich 
Säveltäjä:  Alan Menken
Kuvaaja:  Alan Stewart
Leikkaaja:  James Herbert
Pukusuunnittelija:  Michael Wilkinson
Pääosat:   Will Smith  Mena Massoud  Naomi Scott  Marwan Kenzari  Navid Negahban  Nasim Pedrad  Billy Magnussen 
Valmistustiedot
Valmistusmaa:  Yhdysvallat
Tuotantoyhtiö:   Walt Disney Pictures  Rideback Productions 
Levittäjä:  Walt Disney Studios Motion Pictures
Ensi-ilta:   2019-5-88. toukokuuta 2019 (Grand Rex)  2019-5-2222. toukokuuta 2019 (Suomi)  2019-5-2424. toukokuuta 2019 (Yhdysvallat)  
Kesto:  128 minuuttia
Alkuperäiskieli:  englanti
Budjetti:  183 miljoonaa dollaria
Tuotto:  1,046 miljardia dollaria
Katsojat:  201 305 (Suomessa)
Aiheesta muualla
IMDb 
Elonet
AllMovie
Infobox OKNimi-testi OK: 
Aladdin on vuonna 2019 ensi-iltansa saanut Guy Ritchien ohjaama yhdysvaltalainen romanttinen fantasiamusikaalielokuva. Se on näytelty versio Disneyn vuoden 1992 samannimisestä animaatioelokuvasta, joka puolestaan perustuu Aladdinin ja taikalampun tarinaan Tuhannen ja yhden yön satukokoelmasta. Elokuvan nimiroolissa esiintyy Mena Massoud ja muissa päärooleissa Naomi Scott, Will Smith, Marwan Kenzari, Navid Negahban, Nasim Pedrad ja Billy Magnussen. Elokuvan kuvaukset alkoivat syyskuussa 2017 ja se sai ensiesityksensä Pariisin Grand Rexissä 8. toukokuuta 2019.
Elokuva sai ensi-iltansa Suomessa 22. toukokuuta 2019 ja Yhdysvalloissa 24. toukokuuta 2019. Elokuva oli Suomen kymmenenneksi katsotuin vuonna 2019: se keräsi elokuvateattereissa 201 305 katsojaa.
Näyttelijät

| Alkuperäinen näyttelijä | Suomenkielinen ääninäyttelijä | Rooli |
| --- | --- | --- |
| Will Smith | Joonas Saartamo | Henki |
| Mena Massoud | Jon-Jon Geitel | Aladdin |
| Naomi Scott | Anni Kajos | prinsessa Jasmine |
| Marwan Kenzari | Antti Lang | Jafar |
| Navid Negahban | Heikki Sankari | sulttaani |
| Nasim Pedrad | Anna Victoria Eriksson | Dalia |
| Billy Magnussen | Markus Niemi | prinssi Anton |
| Frank Welker | Sasu Moilanen | Ihmeiden onkalo |
| Alan Tudyk | Peter Kanerva | Jago |
| Numan Acar | Juhani Rajalin | Hakim |
| Taliyah Blair | Ella Vesala | Lian |
| Imran Yusuf | Sampo Kovalainen | Omar |
Lisäksi elokuvassa toimii mieskuorona Mikko Jokinen, Pekka Kuorikoski, Ilari Hämäläinen, Matti Holi, Markus Bäckman ja naiskuorona Katja Aakkula, Maaria Nuoranne, Katja Sirkiä, Hanna Kaila ja Raili Raitala. Suomenkielisen version ohjauksesta vastaa Antti L. J. Pääkkönen.
Aiheesta muualla

Aladdin Internet Movie Databasessa (englanniksi)
Suomeksi tekstitetty traileri
Jirga

Jirga, jarga (joskus jargah) (paštuksi: جرګه) on heimonvanhimpien kokous, joka tekee sitovia poliittisia ja yhteiskunnallisia sitovia yksimielisiä päätöksiä. Jirga on käytössä etenkin pataanien ja heidän lähellään asuvien heimojen keskuudessa Afganistanissa ja Pakistanin puolella rajan tuntumassa. Kiistakysymyksissä langetettavat rangaistukset ovat sakko, karkotus tai tyttöjen luovuttaminen puolisoiksi vastapuolen sukuun.
Alholmens Kraft 2

Alholmens Kraft 2 on Pietarsaaressa sijaitseva maailman suurin biopolttoainepohjainen voimalaitos, joka valmistui vuonna 2001. Voimalaitoksessa tuotetaan kaukolämpöä Pietarsaaren asukkaille, sekä prosessihöyryä ja -lämpöä UPM:n tehtaille.
John H. Wuorinen

John Henry Wuorinen (10. toukokuuta 1897 Vaasa – 10. huhtikuuta 1969 Gardner, Massachusetts, Yhdysvallat) oli amerikansuomalainen historioitsija. Hän oli New Yorkissa Columbian yliopiston apulaisprofessori 1935–1943, professori 1943–1964 ja historian osaston esimies 1949–1958. Hän oli myös valtiotieteen kunniatohtori Helsingin yliopistosta.
Wuorisen vanhemmat olivat John H. Wuorinen ja Sanna E. (o.s. Hautamäki). Puoliso oli Alfhild (o.s. Kalijärvi). Hänen poikansa oli säveltäjä Charles Wuorinen. Wuorinen valmistui Clark University yliopistosta ja suoritti tohtorin tutkinnon Columbian yliopistossa. Wuorinen palveli toisessa maailmansodassa Yhdysvaltojen Skandinavian-Baltian strategisten palveluiden päällikkönä. Wuorinen muutti Suomesta Yhdysvaltoihin vuonna 1916.
Julkaisuja

Nationalism in Modern Finland, Columbia University Press. New York, 1931
The Prohibition Experiment in Finland, 1931
Suomalaisuuden historia, suom. E. F. Rautela. WSOY, 1935 (alkuteos: Nationalism in Modern Finland)
Finland - an Historical Survey, 1938
The Finns on the Delaware, 1938
Finland and World War II, 1948
Finland Since 1918, 1965
A History of Finland, New York: Columbia University Press, 1965
Scandinavia, Englewood Cliffs (New Jersey) : Prentice-Hall, 1965